2014.gada \_\_\_.\_\_\_\_\_\_ Noteikumi Nr.

Rīgā (prot. Nr. \_\_\_\_\_\_\_ .§)

**Grozījumi Ministru kabineta 2008.gada 7.oktobra noteikumos Nr.835**

**„Noteikumi par darbības programmas „Uzņēmējdarbība un inovācijas” papildinājuma 2.3.2.1.aktivitāti „Biznesa inkubatori””**

Izdoti saskaņā ar

Eiropas Savienības struktūrfondu

un Kohēzijas fonda vadības likuma

18.panta 10.punktu

Izdarīt Ministru kabineta 2008.gada 7.oktobra noteikumos Nr.835 „Noteikumi par darbības programmas „Uzņēmējdarbība un inovācijas” papildinājuma 2.3.2.1.aktivitāti „Biznesa inkubatori”” (Latvijas Vēstnesis, 2008, 168.nr., 2011,167.nr.) šādus grozījumus:

1.1. Izteikt 7.punktu šādā redakcijā:

„7. Kopējais aktivitātes ietvaros pieejamais publiskais finansējums ir 28 754 249 *euro*, ko veido Eiropas Reģionālās attīstības fonda finansējums 24 444 111 *euro* apmērā un valsts budžeta finansējums 4 310 138 *euro* apmērā.”;

1.2. Izteikt 8.punktu šādā redakcijā:

„8. Pieejamais finansējums tiek sadalīts biznesa inkubatoru operatoru pakalpojuma sniegšanai veikto publisko iepirkumu procedūru rezultātā vienādās daļās Rīgas plānošanas reģionam, Vidzemes plānošanas reģionam, Latgales plānošanas reģionam, Zemgales plānošanas reģionam un Kurzemes plānošanas reģionam. Rīgas plānošanas reģionam pieejamais finansējums tiek sadalīts vienādās daļās starp Rīgas plānošanas reģionu, izņemot Rīgu, Jūrmalu un Rīgas rajonu, un radošo biznesa industriju nozaru biznesa inkubatoru Rīgā.”;

1.3. Papildināt noteikumus ar 10.2.12.apakšpunktu šādā redakcijā:

„10.2.12.pārbauda, kā biznesa inkubatoru operators nodrošina komersanta nodokļu parādu pārbaudi.”;

1.4. Izteikt 41.punktu šādā redakcijā:

„41. Iepirkuma konkursu par saimnieciski izdevīgāko biznesa inkubatora pakalpojumu sniedzēju izsludina ne vēlāk kā triju mēnešu laikā no projekta iesnieguma apstiprināšanas dienas. Ja konkurss netiek izsludināts minētajā termiņā, sadarbības iestāde var lemt par līguma izbeigšanu ar Eiropas Reģionālās attīstības fonda finansējuma saņēmēju. Finansējuma saņēmējs ir tiesīgs izsludināt vairākus iepirkuma konkursus šo noteikumu 7. punktā noteiktā finansējuma apmēra ietvaros.”;

1.5. Izteikt 42.punktu šādā redakcijā:

„42. Lai izvēlētos biznesa inkubatora pakalpojumu sniedzējus, Eiropas Reģionālās attīstības fonda finansējuma saņēmējs izveido biznesa inkubatora pakalpojumu sniedzēju iepirkuma komisiju, kurā iekļauti pārstāvji ar balsstiesībām no Ekonomikas ministrijas, atbildīgās iestādes un Eiropas Reģionālās attīstības fonda finansējuma saņēmēja, Vadošās iestādes un sadarbības iestādes pārstāvji komisijas sēdēs var piedalīties kā novērotāji.”;

1.6. Izteikt 43.11.apakšpunktu šādā redakcijā:

„43.11. Komisijas 2013.gada 18.decembra Regulas (ES) Nr.1407/2013 par Līguma par Eiropas Savienības darbību 107. un 108. panta piemērošanu *de minimis* atbalstam (Eiropas Savienības Oficiālais Vēstnesis, 2013.gada 24.decembris, L 352) (turpmāk – Komisijas regula Nr.1407/2013) 1.panta 1.punkta „d” un „e” apakšpunktā minētās izmaksas, izņemot izmaksas saistībā ar dalību tirdzniecības izstādēs, maksu par mācībām vai konsultāciju pakalpojumiem, kas vajadzīgi jaunas vai esošās produkcijas laišanai tirgū.”;

1.7. Izteikt 45.punktu šādā redakcijā:

„45. Projekta īstenošanas ilgums ir ne ilgāk kā līdz 2015.gada 30.novembrim.”;

1.8. Izteikt 51.punktu šādā redakcijā:

„51. Minimālā biznesa inkubatoru telpu platība ir 250m2.”;

1.9. Svītrot 51.1punktu.

1.10. Izteikt 52.punktu šādā redakcijā:

„52. Biznesa inkubatora operators nodrošina Eiropas Reģionālās attīstības fonda finansējuma saņēmējam, Eiropas Komisijas un Eiropas Savienības fondu vadībā iesaistīto institūciju pārstāvjiem pieeju pamatojošiem dokumentiem par visiem veiktajiem attiecināmajiem izdevumiem un darbībām pakalpojuma līguma ietvaros.”;

1.11. Izteikt 54.punktu šādā redakcijā:

„54. Biznesa inkubatoru operators pieņem lēmumu par *de minimis* atbalsta piešķiršanu biznesa inkubatorā iekļautajiem komersantiem un šā atbalsta summu un saskaņā ar šo noteikumu 64.punktu nodrošina *de minimis* atbalsta prasību ievērošanu, sniedzot atbalstu biznesa inkubatorā iekļautajiem komersantiem.”;

1.12. Izteikt 60.1.apakšpunktu šādā redakcijā:

„60.1.biznesa inkubatorā uzņem komersantu, kurš atbilst sīkā, mazā vai vidējā komersanta statusam saskaņā ar Komisijas 2014.gada 17.jūnija Regulu (ES) Nr. 651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108.pantu (Eiropas Savienības Oficiālais Vēstnesis, 2014.gada 26.jūnijs, L 187) (turpmāk – Komisijas regula Nr.651/2014) I pielikumā noteiktajai definīcijai;”;

1.13. Izteikt noteikumu 60.3.apakšpunktu šādā redakcijā:

„60.3. biznesa inkubatorā var iestāties komersants, kura saistītais komersants jau saņem atbalstu šajā vai citā biznesa inkubatorā, ja saistītie komersanti ievēro šo noteikumu 64.punktā minētās *de minimis* atbalsta piešķiršanas prasības un šo noteikumu 60.1.apakšpunktā minēto sīkā, mazā vai vidējā komersanta statusa nosacījumu. Saistītais komersants šo noteikumu izpratnē atbilst Komisijas regulas Nr. 651/2014 I pielikumā noteiktajai saistīto komersantu definīcijai;”;

1.14. Izteikt noteikumu 60.4.apakšpunktu šādā redakcijā:

„60.4. biznesa inkubatora pakalpojumus vai daļu no biznesa inkubatoru sniegtajiem pakalpojumiem komersants var saņemt ne ilgāk kā četrus gadus pēc kārtas piecu gadu periodā;”;

1.15. Papildināt noteikumus ar 60.5. un 60.6. apakšpunktu šādā redakcijā:

„60.5. biznesa inkubatora komersantam sniegtie pakalpojumi atbilst šo noteikumu, iepirkuma līguma, finansējuma saņēmēja un sadarbības iestādes sniegtajiem metodiskajiem skaidrojumiem;

60.6. komersanta dalībnieki, amatpersonas, darbinieki vai jebkuras minētās personas radinieks līdz otrajai radniecības pakāpei, laulātais vai svainis līdz pirmajai svainības pakāpei vai finansējuma saņēmēja prokūrists vai komercpilnvarnieks nav biznesa inkubatora operatora dalībnieki, amatpersonas vai darbinieki.”;

1.16. Izteikt 61.1., 61.2., 61.3.apakšpunktus šādā redakcijā:

„61.1. komersantiem, kuri darbojas šo noteikumu 2.pielikumā norādītajās nozarēs;

61.2.saimnieciskās darbības veicējam, kam ar tiesas spriedumu ir pasludināts maksātnespējas process vai kam ar tiesas spriedumu tiek īstenots tiesiskās aizsardzības process, vai kam ar tiesas lēmumu tiek īstenots ārpustiesas tiesiskās aizsardzības process**,** kam uzsākta bankrota procedūra, piemērota sanācija vai mierizlīgums**,** vai kura saimnieciskā darbība ir izbeigta;

61.3. ja komersantam ir nodokļu parādi, tajā skaitā valsts sociālās apdrošināšanas iemaksu parādi, kas kopsummā pārsniedz 150 *euro*, un nav vienošanās ar Valsts ieņēmumu dienestu par nodokļu parādu samaksas grafiku. Par šīs prasības izpildi biznesa inkubatora operators pārliecinās pirms slēdz līgumu ar komersantu un līguma darbības laikā – līdz katra kalendārā ceturkšņa pirmā mēneša 27.datumam. Ja tiek konstatēta šīs prasības neizpilde, inkubatora operators pārtrauc pakalpojumu sniegšanu komersantam;”;

1.17. Izteikt 63.1punktu šādā redakcijā:

„63.1Biznesa inkubatora operators var inkubatora darbības izmaksas 100 % apmērā segt no aktivitātes līdzekļiem, bet ne vairāk kā 10 % no šo noteikumu 53.punktā minētā līguma kopējās summas un ne vairāk kā 13 507 *euro* ceturksnī. Operators attiecina inkubatora darbības izmaksas uz inkubatorā iekļautajiem komersantiem un tas ir komercdarbības atbalsts attiecīgajiem komersantiem.”;

1.18.Izteikt 64.punktu šādā redakcijā:

„64. Komercdarbības atbalsts komersantam (biznesa inkubatora operatora sniegto pakalpojumu ietvaros, kā arī inkubatora darbības izmaksām) tiek sniegts saskaņā ar *de minimis* atbalsta nosacījumiem, kas noteikti Komisijas regulā Nr. 1407/2013 un normatīvajos aktos par *de minimis* piešķiršanu.”;

1.19. Papildināt noteikumus ar 64.1punktu šādā redakcijā:

„64.1Piešķirot atbalstu komersantam, vienam vienotam uzņēmumam sniegtā *de minimis* atbalsta kopējā summa nedrīkst pārsniegt Regulas Nr.1407/2013 3.panta 2.punktā noteiktos ierobežojumus. Viens vienots uzņēmums atbilst Komisijas Regulas Nr.1407/2013 2.panta 2.punktā noteiktajai „viena vienota uzņēmuma” definīcijai.”;

1.20. Papildināt noteikumus ar 64.2punktu šādā redakcijā:

„64.2 Ja komersants pretendē uz atbalstu, atbalsta sniedzējs pārbauda informāciju par komersanta iepriekš saņemto *de minimis* atbalstu saskaņā ar Regulas Nr.1998/2006 un Regulas Nr.1407/2013 nosacījumiem, ievērojot normatīvos aktus par *de minimis* atbalsta uzskaites un piešķiršanas kārtību un *de minimis* atbalsta uzskaites veidlapu paraugiem, norādot ziņas par kārtējo gadu un diviem iepriekšējiem kalendāra gadiem.”;

1.21.Izteikt noteikumu 2.pielikuma 1.punktu šādā redakcijā:

„1.Tērauda rūpniecība. Atbilstoši Komisijas regulas Nr. 651/2014 2.panta 43.punktā noteiktai definīcijai.”;

1.22 Izteikt noteikumu 2.pielikuma 2.punktu šādā redakcijā:

„2. Sintētisko šķiedru ražošanas nozare. Atbilstoši Komisijas regulas Nr. 651/2014 2.panta 44.punktā noteiktai definīcijai;”;

1.23. Izteikt noteikumu 2.pielikuma 3.punktu šādā redakcijā:

„3. Lauksaimniecības nozare. Atbilstoši Komisijas regulas Nr. 651/2014 2.panta 9.un 11.punktā noteiktajām definīcijām.”;

1.24. Izteikt noteikumu 2.pielikuma 4.punktu šādā redakcijā:

„3. Zivsaimniecība un akvakultūra. Atbilstoši Komisijas regulas Nr. 651/2014 1.panta 3.punkta „a” apakšpunktā noteiktai definīcijai.”;

1.25. Izteikt noteikumu 2.pielikuma 5.punktu šādā redakcijā:

„6. Ogļu rūpniecība. Atbilstoši Komisijas regulas Nr. 651/2014 2.panta 13.punktā noteiktai definīcijai.”;

1.26. Izteikt noteikumu 2.pielikuma 8.punktu šādā redakcijā:

„8. Ierobežojumus nosaka saskaņā ar NACE 2.red. 11.nodaļā “Dzērienu ražošana”, izņemot klasi 11.06 “Iesala ražošana” un klasi 11.07 “Bezalkohola dzērienu ražošana, minerālūdeņu un pudelēs iepildītu citu ūdeņu ražošana”.”;

1.27. Izteikt noteikumu 2.pielikuma 9.punktu šādā redakcijā:

„9. Ierobežojumus nosaka saskaņā ar NACE 2.red. 12.nodaļu “Tabakas izstrādājumu ražošana”.”;

1.28. Izteikt noteikumu 2.pielikuma 11.punktu šādā redakcijā:

„11. Kuģu būves nozare ietilpst NACE 2.red. klasē 30.11 “Kuģu un peldošo iekārtu būve”.”;

1.29. Izteikt noteikumu 2.pielikuma 12.punktu šādā redakcijā:

„12. Ierobežojumus nosaka saskaņā ar NACE NACE 2.red. G sadaļu “Vairumtirdzniecība un mazumtirdzniecība; automobiļu un motociklu remonts”, izņemot grupu 45.2 “Automobiļu apkope un remonts”.”;

1.30. Izteikt noteikumu 2.pielikuma 13.punktu šādā redakcijā:

„13. Ierobežojumus nosaka saskaņā ar NACE 2.red. K sadaļu “Finanšu un apdrošināšanas darbības”.”;

1.31. Izteikt noteikumu 2.pielikuma 14.punktu šādā redakcijā:

„14. Ierobežojumus nosaka saskaņā ar NACE 2.red. L sadaļu “Operācijas ar nekustamo īpašumu” un 77.nodaļu “Iznomāšana un ekspluatācijas līzings”.”;

1.32. Izteikt noteikumu 2.pielikuma 15.punktu šādā redakcijā:

„15. Ierobežojumus nosaka saskaņā ar NACE 2.red. 92.nodaļu “Azartspēles un derības”.”.

Ministru prezidente L. Straujuma

Ekonomikas ministrs V. Dombrovskis

Iesniedzējs:

Ekonomikas ministrs V. Dombrovskis

Vīza: Valsts sekretārs M. Lazdovskis

10.07.2014. 09:55

1322

Gatis Silovs, 67013209

Gatis.Silovs@em.gov.lv

Ilze Kozlovska, 67013219

Ilze.Kozlovska@em.gov.lv